Berlingske Tidende, 1836-01-13
Den af Kammerherre Wegener paa Forsamlingens Vegne forfattede Petition til Hans Majestæt Kongen lyder saaledes :"Proprietair Neergaard har forelagt Provindsialstændernes Forsamling et Forslag tilet allerunderdanigst Andragende om en Forandring i Henseende til Maaden, hvorpaa Fouragen til Landmilitairetaten oppebæres, hvilket Forslag er blevet drøftet først af en Committee, bestaaende af 5 Medlemmer, og siden af Forsamlingen i tvende Plenarmøder. Med Undtagelse af Lolland, Falster, Møen, og 4 Amter i Jylland deeltager næsten hele Landet i Fourageleverancen til Militairetaten. Derved bliver Byrden vel i og for sig ikke betydelig, men Fouragens Transport desto byrdefuldere, da saaledes de, der boe langt fra Afleveringsstedet, blive nødte til at førre et lille Qvantum Fourage en lang Vei. Der gives dem, der have 8 Miil eller derover tilAfleveringsstedet, men efter et Middeltal kan man antage en Veilængde af 4 Mile. En Gaardmand, der har en Gaard paa 6 Tdr. Hartkorn, vil altsaa for at transportere 6 Skjepper Havre, 6 Lspd. Ho og 6 Lspd. Halm, have en Reise af 8 Mile at gjøre og den Betaling, han derfor erholder efter den for iaar givne Bestemmelse 2 Rbd. 24 s. for en Tønde Havre, 13 1/2 s. for et Lspd. Ho og 1/2 s. for et Lspd. Halm, i Alt 3 Rbd. udgjør ikke engang halv Vognmandstaxt, end sige indeholder nogen Godtgjørelse for Fouragen selv. Byrden bliver endnu forøget, naar, som skal have været Tilfældet, Bønderne tilsiges til at levere Havren, Høet og Halmen til forskjellige Tider. Ved de lange Transporter indtræffer det ikke sjeldent, at Yderen kjører hjemme fra i godt Veir men overfaldes af Regn, inden han naar Afleverings stedet, og udsættes derved for at erholde Fou ragen rasseret. Endnu langt byrdefuldere bliver denne Leverance for Huusmanden og Boelsmanden med i Tønde Hartkorn eller derunder. Sjeldent holder denne Heste og Vogn, han maa da enten kjøbe For lagen for at undgaae at transportere den, eller betale for Transporten af de meget smaa Qvantiteter, han har at levere, og i begge Tilfælde sædvanligen udrede en forholdsmæsse høi Betaling derfor. Naar Landmanden befriedes for denne Naturalydelse, vilde han kunne anvende saavelFouragen selv som den Arbeidskraft, der medgaaer ved Transporten, til at forbedre sit Agerbrug. Men foruden Tabet af Foder og Arbeidskraft medfører denne Leverance endnu anden Ulempe. Fouragenderen er ved Afleveringen udsat for megen Vilkaarlighed, Penge= og Tidsspilde. Man affordrer ham ikke sjelden rigeligere Maal og Vægt, end han er pligtig at svare; man nøder ham til at betale Drikkepenge for tidligt at blive expederet og for ikke at udsætte sig for, at Fouragen casseres; man forlanger, at han skal betale forat Fouragen bringes paa Loftet, og deslige. Mange ønske vel at kjøbe sig frie for denne Leverance, men den Priis, som af Modtagerne forlanges, er i Almindelighed overdreven høi, ofte f. Ex. 1 Rbd. pr. Tønde, Havre over den almindelige Landepriis, og Ho og Halm i Forhold hertil. Samtlige disse her anførte Ulemper og Misbrug troer Provindsial-Stænderforsamlingen at kunne hæves, naar det allernaadigst maatte behage Deres Majestæt at paalægge, at den vise og meget hensigtsmæssige Forordning af 28de Julii 1784 maatte, især med Hensyn til dens 2den Paragraph, blive bragt i Udøvelse, thi efterdenne skulle Leverancen søges tilveiebragt efter mindelig Forhandling mellem Amtmanden og to Proprietairer paa den ene Side og Regiments, eller Eskadronschefen paa den anden Side, saaledes at disse sidste overtoge Leverancen for en passende Priis. J Mangel af saadan Overeenskomst skulde Licitation forsøges, og først naar intet Tilbud derved var at opnaae skulde Fouragen udskrives af de ved Jndqvarteringen nærmest liggende Amter, og reparteres paa disses contribuable Hartkorn. Denne Forordning er imidlertid ingenlunde nøiagtigt bleven efterlevet.